Ek het vir ’n paar jaar by The Titty Twister in Rivonia gewerk, onder die bekwame bestuur en leiding van die klub­eienaar, Andrew Phillips. Hy weet wat hy doen. Andrew weet hoe hierdie bedryf werk en hy is ’n uitstekende sakeman.
My meisies is vir my baie belangrik. Ek bied hulle goeie opleiding en ’n veilige werkomgewing. Ek kies ook net Suid-Afrikaanse danseresse.
Om as erotiese danseres te werk, bied baie meisies die geleentheid om vir hulself ’n beter lewe te skep.
Om na ’n erotiese dansklub te gaan is ’n luukse item in enigeen se begroting. Ons voel dit dus gou as die ekonomie druk.
Ek reis gereeld na ander lande, soos Nederland, Thailand en die VSA, woon vertonings daar by en besoek erotiese dansklubs. Só kry ek ’n goeie idee van hoe ons vergelyk met die res van die wêreld wat gehalte en verskeidenheid betref.
’n Klub werk net soos enige ander onderneming. Of jy nou bakstene vervaardig of ’n erotiese dansklub het, die sakebeginsels bly dieselfde.
Ek het al verskeie aanbiedings en voorstelle oor ’n franchise-konsep ontvang. Ek glo nie ek sal ooit ’n tweede klub oopmaak nie. Dit is vir my belangrik om kwaliteitvermaak aan al my ­kliënte te bied en daarom wil ek net op een klub fokus en die gehalte hoog hou. My liefde vir vermaak en dans is, en sal altyd, my grootste prioriteit bly.
Dit het definitief ’n positiewe invloed op baie Suid-Afrikaners se siening van erotiese danse verander. Dit het vir my ’n platform geskep waar ek oor my werk kon praat en mense se sienings kon verander.
Ek wil by dans en vermaak betrokke wees tot ek die dag omkap. Ek bring ook my eie stookhuis naby Stanford in die Overberg op die been. Dit is vir my ’n wonderlike, nuwe uitdaging.